open-index/open-wikipedia-markdown huggingface dataset:
Frode Halse

**Frode Halse** (født 1954) er en norsk anestesisykepleier og paragliderpilot. Han begynte med paragliding i 1990. Han fikk kallenavnet «Nimbus» etter flere farlige sky-episoder.  
## Meritter
* 1993: første som landet med paraglider på Galdhøpiggen
* 1995: brøt 100 km-grensen (105 km) med PG i Norge
* 1998 og 2000:  vinner av Distanseligaen
* 2000, 2001 og 2002: vinner av Milslukern (fridistansekonkurranse)
* 2002: første med paraglider ned Romsdalen
* 2003: vinner av Fridistanseligaen
* 2004: den første med paraglider over Sognefjellet
* 2004: brøt 150 km-grensen (153,6 km) med paraglider i Norge
* 2006: ble den første med et snitt på over 100 km pr tur på «Adelskalenderen PG»
* 2006: var meget nær døden da han ble sugd opp i ei tordensky
* 2016: ga ut boka *SKYSUG - en paragliderpilots bekjennelse*.

## Referanser

## Eksterne lenker
* Hans videoer
Rassemblement Démocratique pour le Rwanda

**Rassemblement Démocratique pour le Rwanda** (RDR), også kjent under navnet Rassemblement pour la Démocratique retur er et uregistrert politisk parti i Rwanda. Et av deres uttalte mål er å etablere en demokratisk og fri rwandisk republikk. 

RDR ble etablert den 3. april 1995 av en gruppe rwandiske flyktninger i Mugunga, Øst-regionen i det daværende Zaire, nå Den demokratiske republikken Kongo. 

Opprettelsen av RDR var en reaksjon etter utfallet av den rwandiske borgerkrigen og den resulterende flyktningkrisen i denne regionen. I august 1994, hadde over to millioner rwandiske flyktninger flyktet til nabolandene noe som skapte en ekstrem humanitær krise. Inne i Rwanda, sto den internt fordrevne befolkningen i fare for en omfattende hungersnød. I flyktningleirene, var en hutu ekstremistisk gruppe ansvarlig for folkemord på tutsier blant sivile flyktninger, noe som gjør det humanitære hjelpearbeidet betraktelig mer komplekst. 

RDR sitt hovedoppdrag har mange ganger uttalt de epresenterer interessen til de sivile flyktningene og forhandle tilbake til deres hjemland i fred og verdighet. Det langsiktige målet med RDR var helst fra begynnelsen å etablere et ekte og stabilt demokrati i Rwanda for å bryte den flere tiår gamle syklusen av vold mellom hutu ekstremister og tutsi-ekstremister, en syklus der de fleste ofrene var uskyldige sivile på begge sider.
Rødøymannen

**Rødøymannen** er en figur i et større helleristningsfelt på Tro på øya Rødøy i Alstahaug kommune i Nordland. Ristningen ble oppdaget av Gutorm Gjessing i 1933. 

Figuren er regnet som et av de første portrettene av en skiløper i Norge, og er datert til yngre steinalder omkring 2000 f.Kr. Den inngår som en del av et større, sørvestvendt helleristningsfelt (Rødøy 1), som også viser en annen, ufullstendig ristning av en person på ski, to nisefigurer, tre elgfigurer, en sel og to båter. 

I 2016 ble hellerestningen vandalisert med en skarp gjenstand.

## Bruk under vinter-OL i 1952 og 1994, samt Ski-VM 1966
Under Vinter-OL 1952 i Oslo ble Rødøymannen brukt som emblem, etter forslag av Kjell Aukrust som tegnet utkastet «Helleristning og Rådhus». Til Ski-VM 1966 i Oslo ble det utgitt en serie på fire frimerker i ståltrykk. 40-øres verdien var en tegning av Rødøymannen, der denne portosatsen var beregnet på trykksaker inntil 100g.

Figuren ble likeledes brukt under Vinter-OL 1994 på Lillehammer, som inspirasjon til de ulike piktogrammene som skulle illustrere de enkelte øvelsene. I forbindelse med lekene 1994 ble det preget jubileumsmynter i gull og sølv i perioden 1991-1993, og Rødøymannen var motivet på den første gullmynten, en 1500 Krone som ble preget i 1991. Dette var også den første norske gullmynten siden 1910, og den eneste som ble preget under kong Olav V.

## Se også
* Bølamannen

## Referanser


## Eksterne lenker
Märket

**Märket** med **Märket fyr** (*[[finsk]]:* **Märketin majakka**) er et  skjær i Södra kvarken som siden freden i Fredrikshamn i 1809 definerer grensen mellom Sverige og Finland. Fyret ble avbemannet mot slutten av 1976.

Finlands fyrsällskap leide fyret i 2007 og begynte å restaurere det. Besøkende tilbys omvisning i fyret.

## Geografi

Märket ligger nord for Ålands hav og vest for Åland. Skjæret, som er cirka tre hektar stort, er delt mellom Finland og Sverige i to halvdeler med omtrent likt areal. 

Det finske territoriet på Märket tilhører Hammarlands kommun. Den svenske delen ligger på grensen mellom Norrtälje kommun og Östhammars kommun, i Stockholms respektive Uppsala län.

I Södra Kvarken går innløpet til Bottenhavet mellom Märkets fyr og fyret Understen 6,5 nautiske mil vest-sydvest derfra. Avstanden mellom Märket og det ålandske Signilskär i sydøst er 7,5 nautiske mil.

## Historie
Märket fyr ble bygget på russisk initiativ i 1885, men lå frem til 1980-tallet på svensk territorium. Fyrtårnet har aldri blitt administrert fra Sverige eller blitt oppfattet som svensk. Den nye grensedragningen som ble ratifisert i 1985 innebar at fyrtårnet og området i dets umiddelbare nærhet ble finsk territorium og et tilsvarende område av den finske delen av skjæret ble svensk. Man ville ikke endre landenes areal eller kystlinje (av hensyn til fiskeriressurser), så grensedragningen ble noe omstendelig.

Det har aldri vært passkontroll eller annen form for grensekontroll på Märket. Fritidsbåter som kommer fra andre land kan være nødt til å anmelde seg i en havn (altså ikke Märket) i henhold til vanlige regler. Betydningen av grensen har variert med årene, men i dag har grensen mindre viktighet, ettersom både både Sverige og Finland er med i EU og dessuten er med i Schengenavtalen.

## Radioamatører
Märket er for radioamatører en egen DXCC-enhet (land). Märket eies av den finske staten, men Åland, som er en DXCC-enhet, ligger mellom, derfor regnes den finske siden av øya som et  separat land. *Market reef* ble godkjent som en egen DXCC-enhet på slutten av i 1960-tallet. Formelt benyttes prefiks OH0 for hele Åland inklusive den østre delen av Märket, men man kan, mot avgift, få en tillatelse til å benytte prefiks OJ0. En av fyrbøterne på øya ble radioamatør i forbindelse med den første DX-ekspedisjonen i 1969. Den svenske siden av øya ble aktivert et par ganger med signalet SI8MI, som forvaltes av Täby Sändareamatörer, TSA.

## Referanser


## Eksterne lenker
* 
* Märket fra Pauli Kruhse Urkunder till Finlands historia
* Märket – en märklig ø Intressanta informationer øver Märket med deras flora.
* Finlands fyrsällskap – Rädda Märket med formål å redde fyret fra å forfalle. Også moderne "fyrbøteres dagbok (på engelsk).
KV46

**KV46** i Kongenes dal i Egypt er gravkammeret til Yuya og hans hustru Tjuyu, foreldrene til dronning Tiye, hustru til Amenhotep III, og kong Ay, og besteforeldre til Nefertiti. Den ble oppdaget i februar 1905 av James E. Quibell. Quibell var støttet finansielt av Theodore M. Davis, som offentliggjorde en beskrivelse av utgravningen i 1907.

Inntil oppdagelsen av Tutankhamons gravkammer i 1922, var dette den dette den mest verdifulle og best bevarte gravkammeret som var funnet i dalen, og den første som ble funnet med viktige artefakter *[[in situ]]* bortsett fra gravstedet til Kha eller TT8 som snarere var gravstedet til en egyptisk adelsmann. Gravkammeret KV46 befinner seg i en liten forgreining av hoveddalen mellom de to seinere oppførte gravstedene til Det nye rike i Egypt og inneholder de nesten helt intakte sarkofagene til Yuya og Tjuyu. Den hadde blitt ranet i oldtiden (sannsynligvis da andre gravsteder ble bygget på et seinere tidspunkt) for de mest verdifulle juvelene, men de som plyndret hadde ikke klart å fjerne begravelsesmaskene til Yuya og Tjuyu.

## Litteratur
* Davis, Theodore M. *The Tomb of Iouiya and Touiyou*. London: Duckworth Press, 2000. ISBN 0-7156-2963-8

## Eksterne lenker
* 
* Theben kartprosjekt: KV46 - Innbefatter beskrivelse, bilder og plantegninger over gravstedet (engelsk)
Sisygambis

**Sisygambis** var moren til den persiske storkongen Dareios III av Persia. 

Etter at Aleksander den store overvant Dareios armé ved slaget ved Issos (ca. 333 f.Kr.), ble dronningmoren, Dareios kone Stateira og deres barn etterlatt mens Dareios selv flyktet. Aleksander viste stor velvilje overfor dronningmoren og resten av familien, og beordret at de skulle bli behandlet med stor respekt. Da Sisygambis fikk høre om Aleksanders død i 353 e.Kr. skal hun angivelig ha tatt farvel med familie og venner og satt seg med ansiktet mot en vegg og sultet seg til døde.

## Referanser


## Litteratur
* Foreman, Laura: Eposet om den store krigerkongen Aleksander den store, USA 2004, ISBN 82-302-0247-8
* Liljegren, Bengt: Aleksander den store, Oslo 2010, ISBN 978-82-02-33211-2
Acasis

* se artikkel

***Acasis*** er en slekt av sommerfugler som tilhører familien egentlige målere (Geometridae). To arter finnes også i Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* slekten ***Acasis*** Duponschel, 1845
******** *[[Acasis appensata]]* (Eversmann, 1842)
******** *[[Acasis viretata]]* (Hübner, 1799)
******** *[[Acasis viridata]]* (Packard, 1873)

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* ''Acasis'' – funet.fi
Bohuslän Big Band

**Bohuslän Big Band** er et helprofesjonelt storband fra Göteborg i Sverige. 
Bandet var i starten et militært orkester. Under navnet Big Sound tok bandet utfordringen fra de store amerikanske orkestre som turnerete rundt i Europa. Noen av musikere, arrangører og komponister som har besøkt bandet i løpet av årene kan nevnes Bob Mintzer, Lew Soloff, Viktoria Tolstoy, Jojje Wadenius, Kenny Wheeler, Bengt-Arne Wallin, Maria Schneider og Avishai Cohen. Som den første svenske storbandet kom Bohuslän Big Band på en tur til Japan og Kina i 2001, og returnerte  til Japan i 2003 og 2008. Andre turer har gått til England, Skottland, Danmark, Tyskland, Egypt, og til Washington D.C. for konserter på House of Sweden og Kennedy Center. I 2007 tok bandet et steg fremover med det nære samarbeidet med Nils Landgren som kunstnerisk leder.

## Diskografi
*Porgy & Bess
*Letter to Billie
*Swallow songs
*Fyra kungar & en dam
*Temenos
*Magic night
*BBB plays Zappa
*Ramel, Ramel, Ramel
*Faces
*One poem, one painting
*The blue pearl
*A perfect match
*Pegasos
*West wind

## Eksterne lenker
* 
* 
*  Vara Konserthus
Wikipedia på koreansk

**Wikipedia på koreansk** (hanja: 한국어 위키백과, RR: Hangugeo Wiki-baekgwa) er den koreanskspråklige utgaven av Wikipedia. Utgaven ble opprettet 11. oktober 2002 ved opprettelsen av artikkelen Jimmy Carter og nådde 10000 artikler 4. juni 2005. 19. mai 2012 passerte wikipediaen 200000 oppslagsord, og er den 20. største wikipediaen målt etter oppslagsord.

Wikipedia på koreansk er i det store og hele skrevet på hangul, mens hanja bare benyttes for å klargjøre enkelte fraser og da i parentes.

Det eksisterer to koreanske språkstandarder, som deles som de to koreanske statenes grenser, der en standard benyttes i Sør-Korea, mens en annen benyttes i Nord-Korea. Nord-Korea er imidlertid underrepresentert på Wikipedia på koreansk som en følge av landets Internett-sensur. Dermed er de fleste artikler på Wikipedia på koreansk skrevet av sørkoreanere med sørkoreansk språkstandard.

## Referanser


## Eksterne lenker
*
Aintree

**Aintree**  er en landsby og et verdslig sogn i det administrative distriktet i Merseyside. Den ligger mellom Walton og Maghull ved veien A59, rundt 9&nbsp;km nord for Liverpool sentrum i nordvestlige England. I henhold til folketellingen i 2011 er det  innbyggere i landsbyen.

Byen er best kjent for hesteveddeløpsbanen Aintree Racecourse, som siden 1800-tallet har arrangert hesteløpet Grand National. På 1950- og 1960-tallet var det også en fem kilometer lang motorsportbane på stedet, som brukte de samme tribunene som hesteløpet. En forkortet utgave av banen blir framdeles brukt til forskjellige arrangementer, men billøp ble det slutt med i 1982. Leeds and Liverpool Canal går gjennom byen.

## Stedsnavnet
Byen var historisk en del av Lancashire, og navnet Aintree, som antas å være av angelsaksisk opprinnelse, med betydningen «ett tre» eller «tre som står alene». Navnet er første gang dokumentert i 1226, også som Ayntre i 1292, den vanlige stavingen i middelalderen. Stavingen Eyntre opptrer også, og på 1500-tallet Ayntree og Ayntrie.

## Referanser


## Eksterne lenker
* 
* Aintree Village Parish Council
* Aintree Village Parish Council Local History
* St. Giles Parish Church
* Aintree Racecourse
Alexander Rogers

**Alexander Elliott Rogers** (født 14. april 1867, død 19. februar 1934) var en britisk skytter som deltok i de olympiske leker 1908.

Rogers vant en olympisk bronsemedalje i skyting under Sommer-OL 1908 i London. Han kom på andre tredje i den individuelle skytekonkurransen løpende hjort enkeltskudd bak Oscar Swahn fra Sverige og Thomas Ranken fra Storbritannia.

## OL-medaljer
*  1908  London - Bronse i skyting, løpende hjort enkeltskudd  Storbritannia

## Referanser


## Eksterne lenker
*
Jill Walker Rettberg

**Jill M. Walker Rettberg** (født 1971) er en australsk-norsk forsker på digitale medier. Hun er professor i digital kultur ved Institutt for lingvistiske, litterære og estetiske studier, Universitetet i Bergen, og nestleder for SFF-et Senter for digitale fortellinger. 

Rettberg tok hovedfag i litteraturvitenskap på en oppgave om hypertekstfiksjon. Hun tok dr.art.-graden i 2003 på en avhandling om fortellerteknikk i fiksjonslitteratur på internett. Fra 2005 til 2007 var hun leder for Institutt for humanistisk informatikk. 

Rettberg har særlig skrevet om videospill, digital kunst, sosiale medier og nettmedier. Sammen med Hilde G. Corneliussen har hun redigert en bok om brukerkultur og tolkning av *Quests* i flerbrukernettspillet World of Warcraft (WoW). I 2008 utgav hun en bok om blogging, og skrev et kapittel som oppsummerte norsk blogghistorie i boka *Gi meg en scene!* fra 2013.

Hun mottok Meltzerprisen 2005 for god forskningsformidling. 

Rettberg er gift med professoren Scott Rettberg, som også er professor i digital kultur ved Institutt for lingvistiske, litterære og estetiske studier ved Universitetet i Bergen.

## Bibliografi
* *[http://www.palgraveconnect.com/pc/doifinder/10.1057/9781137476661 Seeing Ourselves Through Technology: How We Use Selfies, Blogs and Wearable Devices to See and Shape Ourselves].* Palgrave 2014. ISBN 9781137476654.
* *Blogging* Cambridge Polity Press 2008 ISBN 978-0-7456-4133-1, 2. ugave 2014.
* Hilde G. Corneliussen og Jill Walker Rettberg (red) *Digital culture, play, and identity: a World of Warcraft reader* MIT Press ISBN 978-0-262-03370-1
* Jill Walker *[https://bora.uib.no/handle/1956/1040 Fiction and interaction: how clicking a mouse can make you part of a fictional world]* 2003 ISBN 82-497-0183-6
* Jill Walker *[https://bora.uib.no/handle/1956/1039 Hypertextual criticism comparative readings of three web hypertexts about literature and film]* Hovedoppgave i litteraturvitenskap 1998

## Referanser


## Eksterne lenker

*  Rettbergs blogg
* Ansatteside ved Universitetet i Bergen
* Et samfunn styrt av algoritmer – lydopptak ved Bergen Offentlige Bibliotek 18. april 2018
Kommuner i departementet Loiret

Dette er en liste over de 334 kommunene i departementet Loiret i regionen Centre-Val de Loire i Frankrike. Per 1. januar 2022 er antall kommuner redusert til 325.


* (AgglO) Communauté d'agglomération Orléans Val de Loire, dannet i 2002
* (AME)   Agglomération Montargoise et Rives du Loing, dannet 14. desember 2001
* (CC4V)  Communauté de communes des Quatre Vallées (hovedsete i Ferrières-en-Gâtinais), dannet i 2002
* (CCB)   Communauté de communes du Beaunois, dannet i 2002
* (CCBG)  Communauté de communes de Beauce et du Gâtinais
* (CCCB)  Communauté de communes du canton de Briare, dannet i 2002
* (CCCCL) Communauté de communes du canton de Châtillon-sur-Loire, dannet i 2002
* (CCCL)  Communauté de communes du canton de Lorris, dannet i 2002
* (CCCOL) Communauté de communes du canton d'Ouzouer-sur-Loire, dannet i 2002
* (CCF)   Communauté de communes de la Forêt (hovedsete i Loury), dannet i 2002
* (CCG)   Communauté de communes du Giennois (hovedsete i Gien), dannet i 2002
* (CCL)   Communauté de communes des Loges (hovedsete i Jargeau), dannet i 2002
* (CCQR)  Communauté de communes des Quatre Rivières (hovedsete i Châtillon-Coligny), dannet i 2002
* (CCVA)  Communauté de communes du Val d'Ardoux (hovedsete i Cléry-Saint-André), dannet i 2002


## Referanser
Venusia

**Venusia** har flere betydninger.

* *Venusia* – det latinske navnet på den italienske byen Venosa.
* Venusia (slekt) – en slekt med sommerfugler i gruppen (familien) *egentlige målere*. 
* 499 Venusia – en asteroide i det ytre av hovedbeltet.
Signilskär

**Signilskär** er en holme som tilhører Hammarlands kommun som sammen med *Enskär*, *Hamnskär* samt *Norra* og *Södra Västerskär* utgjør Ålands vestlige utpost mot Sverige (bortsett fra Märket).

## Referanser


## Eksterne lenker
* Fotografier fra Signilskär tatt i 2003
Kommuner i departementet Loir-et-Cher

Dette er en liste over de 291 kommunene i departementet Loir-et-Cher i regionen Centre-Val de Loire i Frankrike. Per 1. januar 2022 er antall kommuner redusert til 267.

* (CAB) Communauté d'agglomération du Blaisois, dannet i 2003.

## Referanser
Abdul Fatah Yunus

**Abdul Fatah Yunus al-Ubaydi** (arabisk: العبيدي ‎يونس‎ عبد الفتاح‎; *ʿAbd al-Fataḥ Yūnus al-ʿUbaydī*; født 1944, myrdet 28. juli 2011) var en libysk offiser og politiker. Han støttet Muʿammar al-Qaḏḏāfīs statskupp i 1969, og har blitt beskrevet som «al-Qaḏḏāfīs nr. 2» og «Libyas nest mektigste mann». Han var landets viktigste offiser (med rangen generalmajor) og innenriksminister før han gikk av fra alle sine offentlige stillinger 22. februar 2011 for å støtte opprøret i Libya i 2011. Han oppfordret samtidig befolkningen til å støtte opprøret mot al-Qaḏḏāfī.

Yūnus al-ʿUbaydī var anti-al-Qaḏḏāfī-styrkenes viktigste militære leder og ledet dem i en rekke slag, men 28. juli ble han arrestert for å bli forhørt i Binġāzī. Senere samme dag ble han drept, omstendighetene rundt drapet er usikre. Anti-al-Qaḏḏāfī-opprørernes leder Mustafa Abd al-Jalil sa han ble drept av pro-al-Qaḏḏāfī-angripere, mens al-Qaḏḏāfīs regjering sa at han ble drept av opprørerne fordi disse trodde han var en dobbelagent. 

## Referanser
Carsia

* se artikkel

***Carsia*** er en slekt av sommerfugler som tilhører familien egentlige målere (Geometridae). En art finnes også i Norge, tranebærmåler (*Carsia sororiata*). Den er ikke uvanlig midtsommers, på myrer og fuktige heier.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* slekten ***Carsia*** Hübner, 1825
******** *[[Carsia lythoxylata]]* (Hübner, 1799)
******** *[[Carsia perpetuata]]* (Lederer, 1870)
******** *[[Carsia sororiata]]* (Hübner, 1813)

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* ''Carsia'' – funet.fi
KV48

**Gravkammeret KV48** befinner seg i Kongenes dal, i Egypt. Det er gravstedet til adelsmannen Amenemopet.

Gravkammeret ligger nær KV35, graven til Amenhotep II, og en sjakt fører inn i et lite kammer som inneholder en ødelagt grav fra det 18. dynastiet. Gulvet var dekket med kalksteinsbiter og ødelagte gjenstander som innbefattet et segl av leire fra en papyrus og knuste kistefragmenter.

En oppvunnet og ødelagt mumie av eieren av graven ble funnet med tre inrissede mursteiner av leire og mange shabti som angir navnet til eieren av grav som Amenemopet.

## Eksterne lenker
* Theben kartprosjekt: KV48 - Innbefatter beskrivelse, bilder og plantegninger over gravstedet (engelsk)
MF «Salhusfærgen»

**MF «Salhusfærgen»** var Norges første spesialbygde bilferge. Den ble benyttet i den korte ruten over Karmsundet ved Salhus fra den ble levert i 1918 til den ble avløst av Karmsund bru i 1955. Fergens videre skjebne er ukjent.

## MF «Salhusfærgen»
* **1918**: Levert fra Glommen Mekaniske Verksted AS, Fredrikstad som bilferge **«Salhusfærgen»** til Rogaland fylke v/Rogaland veikontor, Stavanger og registrert i Haugesund. «Salhusfærgen» var Norges første dedikerte bilferge og kunne frakte én buss eller to personbiler på et gjennomgående bildekk. Fergen ble bygget for bruk i fergerute over Karmsundet ved Salhus.  Ruten gikk hver dag fra kl. 07 til kl. 22 uten faste avgangstider. Selv om ruten var kort er dette et sted med svært sterk strøm. Fergen hadde noe liten motorkraft og turen over sundet kunne tidvis være stri.
* **7. juli 1938**: Overført til Riksveivedlikeholdet v/den norske stat, Oslo, registrert i Haugesund. Fortsatte i samme rute.
* **22. oktober 1955**: Karmsund bru sto ferdig og fergeruten ble nedlagt. «Salhusfærgen» lå en tid opplagt i Salhus på Karmøysiden. Den ble senere benyttet i forbindelse med strekking av kraftledninger over Åkrafjorden i Sunnhordland.
*  **Desember 1959**: Utleid til Torghattens Trafikkselskap, Brønnøysund. Benyttet i fergerute over Brønnøysundet.
*  **Desember 1960**: Avløst i ruten av Torghattens Trafikkselskaps nybygde bilferge «Torget». Videre skjebne ukjent.
*  **10. august 2000**: Formelt slettet fra norsk skipsregister.

## Kilder
* «Fjordabådane» Magnus Torgersen  1981
* Artikkel om lokalrutefarten på Haugalandet av Leif M. Bjørklund i bladet «Skipet» 3.1998
* Alf Johan Kristiansen
* Viggo Nonås
Baptria

**Baptria** har flere betydninger.

* Baptria (slekt) – en slekt med sommerfugler i gruppen av de egentlige målere. Blant annet arten trollbærmåler (*Baptria tibiale*).
* Baptria (tidsskrift) – et finsk entomologisk tidsskrift utgitt av Lepidopterologiska Sällskapet i Finland.
Kollektiv

Et **kollektiv** er en plural enhet eller et fellesskap. Det kommer fra det latinske ordet *colligere*, som betyr å samle på norsk. Ordet er etymologisk knyttet til kollekt, kollegium, kollega, kollektor.

I organisatorisk forstand betyr ordet en arbeidsgruppe, et selskap eller lignende, som drives i fellesskap.

Kollektiv er et fundamentalt begrep innen sosialismen, der den kollektive interesse og maktstruktur anses mer avgjørende enn en økonomisk tilnærming, og dermed et mer abstrakt og ideologisk begrep enn et samarbeid som er mer fokusert på kollektive monetære aspekter og dens faktiske eierskap.

Mange ganger kan dog begrepene bli sett på som likeverdige.

## Eksempler på språkbruk
I vanlig språkbruk finner vi:
* Bokollektiv (om husleiespleis – eventuelt tillagt fordeling av andre funksjoner)
* Kollektivbruk (mest kjent fra landbruk i tidligere Sovjetunionen)
* Bilkollektiv (felleseid bilpark med bruk etter behov)
* Kollektivtrafikk, transport av en mengde passasjerer som skal i samme retning.
Kristian Seltun

**Kristian Seltun** (født 23. juli 1970 i Bergen) er en norsk dramaturg og teatersjef. 

Kristian Seltun var kunstnerisk leder ved Teaterhuset Avant Garden i Trondheim 1998&ndash;2001 og teatersjef ved Black Box Teater i Oslo 2001&ndash;2009. Fra 2010 til 2018 var han teatersjef ved Trøndelag Teater. Seltun ble teatersjef ved Nationaltheatret 1. januar 2021. 

## Referanser


## Eksterne lenker
*
Card

**Card** kan vise til:

*Andrew Card (f. 1947), amerikansk republikansk politiker og forretningsmann 
*Orson Scott Card (f. 1951), amerikansk forfatter
Jeg synger for min lille venn

«***Jeg synger for min lille venn***» er en vuggesang med tekst av finlandssvenske Rafael Hertzberg (1845-1896), oversatt til norsk av Nordahl Rolfsen og først trykket på norsk i hans *[[Lesebok for Folkeskolen]]* i 1892. Melodien som visa synges til er av Per Winge.

## Teksten

**1.** Jeg synger for min lille venn,
og synger siden om igjen
for sølv og gull jeg synger ei
jeg synger bare, barn for deg.

**2.** Jeg synger denne ene sang
som jeg har hørt så mangen gang,
da jeg var liten jeg, som du
og hjelpesløs som du er nu.

**3.** Jeg hørte den av moders munn
ved nattetid i midnattstund,
og hjemme hos min gode far
jeg denne sangen sunget har.

**4.** Kom hit, kom hit, kom hit Jon Blund
kom hit til gården vår en stund,
kom hit og ned i sleden bær
vår veslegutt så fin og skjær.

**5.** Tre frem, tre frem til vuggen du
og bøy deg over barnet nu,
og når du det i favn har fått
så la det sove riktig godt.

**6.** Så må du kjøre varlig da
kjør dit hvor drømmen kommer fra,
hvor berget er av pure gull
og porten er av perler full.

**7.** Så la det sove som en blomst
og blunde blidt som blad på tre
og lukk ditt øye opp og se
På morgen solens atterkomst.


## Referanser
En vise om ingenting

«***En vise om ingenting***» er et skillingstrykk av ukjent opprinnelse.

## Teksten

**1.**Hos enkefru Gammen til te man kom sammen
det var i anledning av ingenting,
stort hus vil hun føre og selskaper gjøre
skjønt stakkar hun eide jo ingenting.

**2.**Dit kom kandidater, ja selv litterater
og folk som bestilte slett ingenting.
De tok av seg luen og gikk inn i stuen
og smilte: Her mangler jo ingenting.

**3.**Først man presentertes, så kritisertes,
det drakter og damer og ingenting,
så skulle man spille og alle sto stille
og lyttet så henrykt til ingenting.

**4.**To gamle koketter sang også duetter
og høstet stort bifall av ingenting.
Så drakk man da teen under gyselig leen
og latter og morskap av ingenting.

**5.**Til aftens man spiste men siden det viste
seg jo at de fleste fikk ingenting.
Og maten man priste, men de som forliste
dem tapte i grunnen slett ingenting.

**6.**Mot midnatt det lakket og gjestene takket
vertinnen forbindtligst for ingenting.
Da gjestene reiste sto fruene og kneiste
fornøyet: Her mangler jo ingenting.


## Kilder
*Oldemors visebok av Eli Støre Erichsen, Cappelen 1976
Den egyptiske revolusjonen i 1952

**Revolusjonen i Egypt i 1952** (arabisk: ثورة 23 يوليو 1952), også kjent som **23. juli-revolusjonen**, var en revolusjon som begynte 23. juli 1952 med et militært statskupp av en gruppe unge offiserer med blant annet Gamal Abdel Nasser og Muhammed Naguib i spissen. Det så godt som blodløse kuppet lyktes med å avskaffe Muhammad Ali-dynastiet og etablere en republikk. Muhammed Naguib var en populær general som ble den første presidenten i den nye arabiske republikken Egypt. Selv om Naguib utad var republikkens første president var det hovedsakelig Gamal Abdel Nasser som i realiteten var militærregimets leder.

Hendelsene den 23. juli 1952 blir omtalt som en revolusjon på bakgrunn av de grunnleggende samfunnsmessige endringene som ble gjennomført etter maktskiftet. Selve maktoverføringen defineres derimot som et militærkupp på bakgrunn av hvordan de militære strykene grep den politiske makten og satt den eksisterende politiske grunnloven til side. Den tidlige suksess for revolusjonen oppmuntret tallrike andre nasjonalistiske bevegelser i andre arabiske og afrikanske land, blant annet i Algerie og Kenya hvor det ble utløst antikolonistiske opprør mot europeiske kolonistater. Revolusjonen er offentlig høytidsdag i Egypt som feires hver år den 23. juli.

## Bakgrunn
Militærkuppet var i utgangspunktet rettet mot å styrte kong Faruk I, som ledet et ineffektivt og korrupt styre. De frie offiserer ble i utgangspunktet dannet for å bekjempe britisk imperialisme, men behovet for større reformasjoner ble tydeliggjort etter hendelsene 25. og 26. januar 1952. 

Etter hendelsene den 26. januar, også omtalt som «den svarte lørdagen», samt kongens beslutning om å avsette regjeringen og senere oppløse Nasjonalforsamlingen, var det en dyp mistillit mellom Egypts befolkning og landets styre.

To av de viktigste insentivene bak kuppet var ønsker om et moderne og sosialistisk Egypt. Dette førte til en politisk vending hvor innenrikspolitikk fikk en langt større prioritet. Det nye militærregimet la blant annet vekt på å forbedre landets økonomi, reformere det politiske systemet og kaste ut britene.

## Gjennomføring
De frie offiserer var under nøye overvåkning før kuppet og allerede før kuppet ble Muhammed Naguib advart om at han skulle arresteres på bakgrunn av å lede en sammensvergelse mot det sittende styret. På tross av dette lyktes De frie offiserer med å gjennomføre et nærmest blodløst kupp 23. juli 1952.

## Konsekvenser
Det suksessfulle kuppet inspirerte mange arabiske og afrikanske land til å fjerne pro-vestlige (spesielt pro-britiske) bevegelser.

## Referanser


## Eksterne lenker

* Egyptian revolution
* The Long Revolution
Absinth (band)

**Absinth** er et norsk rockeband som ble etablert i 1997 og platedebuterte i 2005 med albumet *[[Absinth (album)|Absinth]]*. I 2009 ga de ut promoen *[[Solid Norsk Rock! - promo 09]]* og i 2011 kom det store gjennombruddet *[[Har du lyst har du lov]]* som fikk gode kritikker fra flere av landets aviser. Sangen deres «Smil» ble i 2014 kåret til Tidenes Telemarkslåt. 

## Medlemmer
*  – vokalist
*  – bassist
*  – gitarist
*  – gitarist
*  – trommeslager

## Referanser


## Eksterne lenker
* 
* Facebook
Har du lyst har du lov (album)

***Har du lyst har du lov*** er et musikkalbum med Absinth, utgitt i 2011. Albumet fikk gode kritikker fra flere av landets kritikere.

## Sporliste

# «Den gale verden»
# «Høyglans»
# «Har du lyst har du lov»
# «Smil»
# «Sexy»
# «Idealet»
# «Konge»
# «Hjem til noe bedre»
# «Sentrum»
# «Penger»

## Referanser


## Eksterne lenker
*
Kongsberg skisenter

**Kongsberg skisenter** er et alpinanlegg som ligger i Funkelia i Kongsberg. 

Anlegget har en høydeforskjell på 330 m og har tilsammen ca. 12 kilometer med preparerte løyper, en stolheis og 5 skitrekk. Skisenteret hadde i 2009 en omsetning på  nesten 34,8 millioner kroner

Sesongen 2012/2013 hadde Kongsberg Skisenter for første gang terminfestet et verdenscuprenn i snowboardcross, men de klarte ikke å skaffe nok sponsorer så de måtte si fra seg arrangementet.

## Referanser


## Eksterne lenker
*
Absinth (album)

***Absinth*** er et musikkalbum med Absinth, utgitt i 2005. Dette er bandets debutalbum og ble produsert og mikset av Tommy Hansen.

## Sporliste

# «Standarisert»
# «Marene»
# «Kandidat»
# «Ute»
# «Tibet»
# «Autopilot»
# «Stemmer i rommet»
# «Lek»
# «Matros»
# «Preludium»
# «Kvinnen»

## Kilder
* Discogs.com - Absinth (3) ‎– Absinth
Karl I av Aumale

**Karl av Lorraine**, *hertug av Aumale* (født 25. januar 1555, død i eksil 1631 i Brussel) var sønn av Claude II, hertug av Aumale og hans kone Louise de Brézé.  

Han var en av lederne av den katolske liga, men også guvernør i Picardie og *Grand veneur de France* hos kongen. Han ledet et opprør i Picardie i 1587, et forspill til den åpne krigen mellom hertugdømmet Guise og Henrik III av Frankrike. Karl ble den 17. mai 1589 bekjempet ved slaget ved Senlis av Henrik III og Henrik av Navarras forente krefter. Sistnevnte tok ham til fange ved slaget ved Ivry, hvoretter han gikk i eksil. 

## Familie
Han giftet seg 10. november 1576 med Marie, datter av René, marki av Elboeuf i Château de Joinville. De fikk sammen barna:

* Karl (født desember 1580, døde ung) 
* Henrik (døde ung)
* Marguerite (døde ung)
* Anne (født 1600, død 10. februar 1638), hertuginne av Aumale, gift 18. april 1618 med Henrik av Savoy, 4. hertug av Nemours 
* Marie, gift 1615 med Ambrosius, marki av Spinola

## Referanser
Kommuner i departementet Côtes-d’Armor

Dette er en liste over de 362 kommunene i departementet Côtes-d'Armor i regionen Bretagne i Frankrike. Per 1. januar 2021 er antall kommuner redusert til 348. 

* (CAL) Communauté d'agglomération de Lannion Trégor, dannet i 2003.
* (CASB) Communauté d'agglomération de Saint-Brieuc, dannet i 2000.

## Referanser
Royal Niger Company

**Royal Niger Company** var et britisk handelskompani, etablert i det nittende århundre ved privilegier utstedt av den britiske regjeringen. Det dannet grunnlaget for den moderne staten Nigeria.

Det var George Taubman Goldie som unnfanget ideen om å legge de da lite kjente områdene i den nedre og midtre delen av Nigerelven til det britiske imperiet. Det første skrittet for det britiske imperiet i dette området var å kombinere alle britiske kommersielle interesser i Niger, noe som ble gjort i 1879 da United African Company ble grunnlagt. I 1886 ble The Royal Niger Company grunnlagt med det formål å legge hele området under seg og utnytte det økonomisk.

På denne tiden kom det flere franske handelsmenn og etablerte seg i den nedre delen av Nigerelven, noe som ville medføre flere vanskeligheter for det britiske selskapet å skaffe territorielle rettigheter for hele området. Men franskmennene ble kjøpt ut i 1884, slik at George Goldie, som var til stede som ekspert på spørsmål knyttet til Nigerelven, på Berlinkonferansen om Vest-Afrika, som ble fullført i 1885, kunne meddele at på nedre Niger var det britiske flagget det eneste flagget som var å se. 

De lange og harde kampene mellom de mange europeiske imperialistmaktene gjorde små handelshus, som var til stede i området, lite egnet for å beholde kontrollen over de store landområdene. Den 1. januar 1900 ble derfor Nigeria solgt av Royal Niger Company til den britiske staten for 865 000 pund. Nigeria ble deretter omgjort til et britisk protektorat.
The South

**The South** er en norsk musikkgruppe fra Trondheim. De platedebuterte i 2009 med albumet *[[A Place to Start]]*.

Bandet gav seg i 2014.

## Medlemmer

* Alexander Pettersen – vokalist, gitar
* Terje Uv – gitar, steel
* Stian Lundberg – trommer
* Stein Spjelkavik – gitar
* Sander Olsen – keyboard
* Pål Brekkås – bass

## Referanser
Kommuner i departementet Finistère

Dette er en liste over de 283 kommunene i departementet Finistère i regionen Bretagne i Frankrike. Per 1. januar 2022 er antall kommuner redusert til 277.

* (CUB) Communauté urbaine de Brest, dannet i 1973.
* (CAQ) Communauté d'agglomération Quimper Communauté, dannet i 2000.
* (CAM) Communauté d'agglomération du Pays de Morlaix, dannet i 2000.
KV49

**Gravkammeret KV49** som befinner seg i Kongenes dal ved dagens Luxor i Egypt, er en typisk korridor grav fra det 18. dynastiet. Det ble sannsynligvis brukt som et restaureringsområde for mumier i den seinere del av Det nye rike i Egypt.

## Eksterne lenker
* Theben kartprosjekt: KV49 - Innbefatter beskrivelse, bilder og plantegninger over gravstedet (engelsk)
Oktan-gruppen

**Oktan** er et av Norges største reklamebyråer. Gruppen består av 8 byråer og er lokalisert i Bergen, Oslo, Stavanger, Trondheim, Stord, Hamar og Drammen. Oktan ble etablert i 1996 og har på kort tid etablert seg som det fjerde største reklamebyrået i Norge. Veksten har skjedd både organisk og via oppkjøp. 

Oktanbyråene eies av Media Bergen, Norges nest største kommunikasjonshus. 

## Referanser




## Eksterne lenker
* Oktans hjemmeside
Kataloghai

**Kataloghai** er et vanlig tilnavn på utgiveren av en fiktiv bransjekatalog, ofte har katalogen et navn som til forveksling ligner en etablert katalog.

Kataloghaiene kommer med tilbud til næringsdrivende om å kjøpe plass i deres «katalog» som oftest bare er en internettside eller en katalog som aldri blir trykket og utgitt. Katalogene som brukes til svindel er ofte ukjente, men utnytter ofte et kjent merkenavn for å stjele troverdighet.

I begynnelsen opererte kataloghaiene med trykte kataloger, men har siden flyttet seg til internett.

Ved flere tilfeller er norske kataloghaier idømt strenge straffer for grovt bedrageri. Den første dommen falt i 1999 da en person ble dømt til fire års fengsel for svindel av norske bedrifter. I 2018 ble to personer som sto bak katalogselskapet 1801 Nummeropplysningen dømt til fengsel i to år og fire måneder. I 2021 ble Laila Mjeldheim som drev Det Norske Kartselskapet dømt til fengsel i fire og et halvt år samt inndragning av 12 millioner kroner.

## Referanser


## Eksterne lenker
* varslingslisten.no Råd mot kataloghaier og «uryddige» markedsførere (bransjedrevet)
* forbrukerradet.no svindel-tjenester
*Virke.no Råd om hvordan unngå å bli lurt.
*Kataloghaier.no Mer om denne typesvindel
Großschirma

**Großschirma** er en fjellby og en kommune i Landkreis Mittelsachsen i Direktionsbezirk Chemnitz i Fristaten Sachsen. Byen befinner seg 7 km nord for kretsbyen Freiberg og har 5&nbsp;982 innbyggere (31. desember 2009). 

Großschirma var en by i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble byen en del av Landkreis Mittelsachsen.

## Referanser


## Eksterne lenker
*
A Place to Start

***A Place to Start*** er et musikkalbum fra 2009 med det norske bandet The South. Dette var bandets debutalbum.

## Sporliste

# «The Biggest Mistake»
# «Nothing Scares Me Now»
# «Sue»
# «Sparks»
# «A Cure»
# «All on Purpose»
# «Tired of Being Kind»
# «Weak In My Will»
# «Two Hearts»
# «Fingers Crossed»
# «On Your Side»
# «A Place to Start»

## Referanser
Øverås

:*Se også [[Øverås (andre betydninger)]]*.
**Øverås** er ei bygd i Vestnes kommune i Møre og Romsdal. Den ligger øst for Tomrefjorden, ca. 7 kilometer nord for Tomra og 1 km øst for nabobygda Nerås. Øverås ligger ca. 80–100 meter over havet.
Kommuner i departementet Ille-et-Vilaine

Dette er en liste over de 353 kommunene i departementet Ille-et-Vilaine i regionen Bretagne i Frankrike. Per 1. januar 2022 er antall kommuner redusert til 333.

* (CAR) Agglomeration community of the Rennes Métropole, dannet i 2000.
* (CAS) Agglomeration community of Pays de Saint-Malo, dannet i 2001.
* (CAV) Agglomeration community of the Vitré community, dannet i 2002.
Kommuner i departementet Morbihan

Dette er en liste over de 261 kommunene i departementet Morbihan i regionen Bretagne i Frankrike. Per 1. januar 2022 er antall kommuner redusert til 249.


(CAL) Communauté d'agglomération of Pays de Lorient, dannet i 2000.
(CAV) Communauté d'agglomération of Pays de Vannes, dannet i 2001.
(CAB) Communauté d'agglomération of Côte du Pays Blanc, dannet i 2003, mesteparten ligger i departementet Loire-Atlantique.
Kommuner i departementet Côte-d’Or

Dette er en liste over de 707 kommunene i departementet Côte-d'Or i regionen Bourgogne-Franche-Comté i Frankrike. Per 1. januar 2021 er antall kommuner redusert til 698.


(CAD) Communauté d'agglomération Dijonnaise, dannet i 2000.
KV50

**Gravkammeret KV50** befinner seg i Kongenes dal nær dagens Luxor i Egypt. Den inneholder graven til en hundemumie og en mummifisert ape, og er sannsynligvis knyttet til nærliggende gravkammeret til Amenhotep II (KV35).

Vinteren 2009/10) ble det gjort utgravninger i dette området for å finne igjen gravkamrene KV50, KV51, KV52 og KV53. Dette arbeidet avslørte blåmalte keramikk, verktøy og hieratiske og figurative ostrakon (potteskår) fra det 18. dynastiet som innbefattet:

* en skisse av en sittende dronning som byr fram en ofring
* avbildninger av seksuelle scener med kvinner og dyr
* kartusjer av Ramses II.

## Referanser

*Reeves, N & Wilkinson, R.H. The Complete Valley of the Kings, 1996, Thames and Hudson, London
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo

## Eksterne lenker
* Theben kartprosjekt: KV50 - Innbefatter beskrivelse, bilder og plantegninger over gravstedet (engelsk)
Kommuner i departementet Nièvre

Dette er en liste over de 312 kommunene i departementet Nièvre i regionen Bourgogne-Franche-Comté i Frankrike. Per 1. januar 2022 er antall kommuner redusert til 309.


(CAN) *Communauté d'agglomération* (unitary authority) of Val de Loire – Val de Nièvre, dannet i 2003.
Kommuner i departementet Saône-et-Loire

Dette er en liste over de 573 kommunene i departementet Saône-et-Loire i regionen Bourgogne-Franche-Comté i Frankrike. Per 1. januar 2022 er antall kommuner redusert til 565.


(CUCM) Communauté urbaine Creusot-Montceau, dannet i 1970.
(CAC) Communauté d'agglomération Chalon Val de Bourgogne, dannet i 2001.
Bobritzsch

**Bobritzsch** er en tidligere landkommune (*Gemeinde*) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Bobritzsch befinner seg i Osterzgebirge 28&nbsp;km sørvest for Dresden, 15&nbsp;km vest for Dippoldiswalde, 9&nbsp;km nordvest for Frauenstein, 10&nbsp;km øst for Brand-Erbisdorf og omkring 8&nbsp;km øst for Freiberg. Bobritzsch har 4&nbsp;521 innbyggere (31. desember 2009).

Bobritzsch var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. 1. januar 2012 fusjonerte kommunen med Hilbersdorf og dannet den nye kommunen Bobritzsch-Hilbersdorf.

## Eksterne lenker
*
Kommuner i departementet Calvados

Dette er en liste over de 706 kommunene i departementet Calvados i regionen Normandie i Frankrike. Per 1. januar 2021 er antall kommuner redusert til 528.

* (CAC) Communauté d'agglomération Caen la Mer, dannet i 2002.
Christer Johansson

**Bo Arne Christer Johansson** (født 11. november 1950 i Bjurholm i Västerbotten) er en svensk  langrennsløper som var aktiv på 1970-tallet. Han var med på det svenske laget som vant 4 x 10 km stafett under VM i 1978 i Lahtis. Han deltok også i Vinter-OL 1976 i Innsbruck med 21.-plass på 30 km og 4.-plass på 4 x 10 km stafett. 

## Eksterne lenker
*
Kommuner i departementet Manche

Dette er en liste over de 601 kommunene i departementet Manche i regionen Normandie i Frankrike. Per 1. januar 2022 er antall kommuner redusert til 446.


(CUC) Communauté urbaine de Cherbourg, dannet i 1970.
Clarion Hotel Post

**Clarion Hotel Post** er et luksushotell tegnet av arkitektkontoret Semrén & Månsson, det åpnet i januar 2012. Hotellet er i Gamle Posthuset i Göteborg. Det tidligere posthuset ble oppført på slutten av 1920-tallet og var et storslagent bygg i sin tid.

Hotellbygningen eies av Home Properties AB (Petter A. Stordalen) og vil bli drevet av Nordic Choice Hotels (Choice Hotels Scandinavia) under kjeden Clarion Hotels. 

Hovedinngangen er fra Drottningtorget, Göteborg og den andre fra Åkareplatsen. Clarion Hotel Post har 500 rom, inkludert tre suiter, plass for arrangement med opptil 1000 personer fordelt på 17 konferanserom. Tre restauranter og barer, Bistro, Bar & Grill og en takterrasse med utsikt over Göteborg. Det totale arealet er 36&nbsp;700 kvadratmeter.

## Referanser


## Eksterne lenker
* Hotellets nettsted (svensk)
Dorfchemnitz

**Dorfchemnitz** er en skogslandsby (Waldhufendorf) og en landkommune (*Gemeinde*) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen, Tyskland. Kommunen befinner seg i Osterzgebirge 2 km vest for Freiberger Mulde ved Chemnitzbach, 18 km sør for Freiberg, 8 km sørvest for Frauenstein, 6 km nord for Sayda og 14 km nordøst for Olbernhau. Dorfchemnitz er en del av forvaltningsfellesskapet Sayda og har 1&nbsp;707 innbyggere (31. desember 2009). 

Dorfchemnitz var en kommune i Kreis Brand-Erbisdorf fra 1952 til 1990. Fra 1990 frem til 1. august 1994 var den innlemmet i Landkreis Brand-Erbisdorf, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.

## Referanser


## Eksterne lenker
*
William Craig

**William Craig** (1855–1902) var den første agenten i USAs Secret Service som ble drept i tjenesten. 

Han tjenestegjorde tolv år i den britiske hæren og fikk avskjed i nåde før han emigrerte til Chicago da han var fylt 38 år. Han sluttet seg til Secret Service i 1900, og døde på jobb to år senere.

Etter mordet på president William McKinley, hadde Secret Service i oppgave å beskytte presidenter. Craig ble drept den 3. september 1902 da han beskyttet president Theodore Roosevelt i Pittsfield i Massachusetts. Presidenten fikk bare overfladiske kutt og blåmerker. Craig ble gravlagt i Oak Woods Cemetery i Chicago den 7. september 1902.

## Referanser
Patrick Brind

**Eric James Patrick Brind** (født 1892, død 1963) var en britisk admiral og den første øverstkommanderende for Allied Forces Northern Europe.

## Karriere i marinen
Brind tjenestegjorde i første verdenskrig på kanonbåten HMS «Excellent» senere på HMS «Malaya» og til slutt på HMS «Sir John Moore».

Etter første verdenskrig var han kaptein på HMS «Orion» og siden på HMS «Birmingham».

Han tjenestegjorde også i andre verdenskrig som stabssjef for øverstkommanderende for Home Fleet fra 1940 til 1942. I 1942 ble han assisterende sjef i Flåtekommandoen. I 1945 ble han sjef for kryssere i den britiske stillehavsflåten.

Han ble utnevnt til skolesjef ved Royal Naval College Greenwich i 1946 og siden øverstkommanderende for flåtestasjonen i Det fjerne østen i 1949. Det var i Brinds kommandotid at HMS «Amethyst» seilte opp Yangtze og ble strandet der i seks uker.

Han ble utnevnt til øverstkommanderende for Allied Forces Northern Europe i 1951 og han gikk av i 1953.

## Referanser


## Eksterne lenker
* Royal Navy (RN) Officers 1939-1945
Førsvatn

**Førsvatn** kan vise til:

*Førsvatn (Vinje) – en innsjø i Vinje kommune i Telemark
*Førsvatn (Tokke) – en innsjø i Tokke kommune i Telemark
*Store Førsvatn – en innsjø i Bykle kommune i Aust-Agder
*Lisle Førsvatn – en innsjø i Bykle kommune i Aust-Agder
*Førvatn eller Førsvatnet – en innsjø i Hægebostad kommune i Vest-Agder
*Store Førdsvatnet – et annet navn på Hjelmevatnet i Bremanger kommune i Sogn og Fjordane
Apollo 3

**Apollo 3** er et tysk boyband som ble stiftet i 2006. Bandmedlemmene kommer fra Köln og spilte sammen i en alder av ni. De spiller alternative rock, rap og rock og har Sony Music Entertainment til plateselskap.

## Medlemmer
*Henry Horn – vokalist, gitar – (født 25. juni 1997)
*Dario Alessandro Barbanti-Flickn – gitar  (født 5. januar 1997)
*Marvin Schlatters – keyboard, rapping    (født 25. august 1996)

## Eksterne lenker
* 
* 
*
Vlastimir Đorđević

**Vlastimir Đorđević** (serbokroatisk: *Властимир Ђорђевић* / *Vlastimir Đorđević*; født 1948 i Koznica, Serbia) er en serbisk oberst og politiker som deltok i borgerkrigen i Jugoslavia.

Han ble i 2014 dømt til 18 års fengsel for krigsforbrytelser og forbrytelser mot menneskeheten.

Đorđević ble uteksaminert fra det juridiske fakultet ved Universitetet i Beograd. Đorđević var assisterende minister i den serbiske utenriksdepartementer, og han satt som sjef for Indreministeriets *Departement for offentlig sikkerhet*. I 1997 ble Đorđević forfremmet fra generalløytnant til oberst etter president-påbud. Han forble den assisterende minister og sjef for Public Security Department frem til januar 2001. Fram til 17. juni 2007 ble det fremsatt påstander at han befant seg i Russland, der han gjemte seg for en dom for krigsforbrytelser. 

Om morgenen 17. juni 2007 ble Đorđević arrestert i Montenegro, nær byen Budva. Đorđević hadde da vært rømmen i mange år, siktet for krigsforbrytelser i Kosovo og Metohija. Đorđević ble deretter tiltalt for å være en del av den serbiske skjerpingen når det gjaldt kosovoalbanske borgere i 1999, da han satt som politigeneral og minister i departementet for offentlig sikkerhet. Đorđević skal ifølge FN-domstolen også ha forsøkt å dekke over drapene på flere tusen etniske albanere i Kosovo og Metohija som skjedde i 1998 og 1999.

Đorđević ble i 2011 dømt til 27 års fengsel for krigsforbrytelser og forbrytelser mot menneskeheten. Straffen ble anket og redusert til 18 år i 2014. Han søkte om prøveløslatelse i 2019 etter å ha sonet 2/3 av straffen.

## Referanser